《尘浪》
明代·李之世

舆行尘浪中，有如江上船。长风吹沙立，白埃漫苍天。

油幕随飘蓬，肩趾失其权。平坡亦登顿，十步九翻颠。

借憩古树阴，枝搅软如绵。疲役思投止，青野断人烟。

殷勤慰仆御，尽力更挨延。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。